
ŠILALĖS RAJONO SAVIVALDYBĖS ANTIKORUPCIJOS KOMISIJOS POSĖDŽIO 
PROTOKOLAS
2026 m. balandžio 10 d. Nr. AKP-
Šilalė 

Posėdis įvyko 2026 m. balandžio 10 d. Šilalės rajono savivaldybės Tarybos salė, J. Basanavičiaus g. 2-1, Šilalė.
Posėdis prasidėjo 15.00 val., pasibaigė 16.00 val. 
Posėdžio pirmininkė – Raimundė Gečienė, Šilalės rajono savivaldybės (toliau – Savivaldybės) Antikorupcijos komisijos  pirmininkė. 
Posėdžio sekretorė – Virginija Juodžentienė. 
[bookmark: _Hlk148102753]Posėdyje dalyvavo Savivaldybės tarybos paskirti Antikorupcijos komisijos nariai: Raimundė Gečienė (komisijos pirmininkė) bei komisijos nariai: Algirdas Meiženis, Rolandas Toleikis.
Posėdyje nuotoliniu būdu dalyvavo – Lineta Dargienė.
Posėdyje nedalyvavo – Gintas Navardauskas.
Posėdžio pirmininkė V. Gečienė informavo narius, kad kvorumas yra, galima posėdį pradėti.
        
         DARBOTVARKĖ: 
            1. Dėl Antikorupcinio švietimo Šilalės rajono savivaldybės įstaigų vadovams. Siekimas ugdyti visuomenės dorovę, pilietiškumą ir nepakantumą korupcijai. (Pranešėjas: Šilalės rajono savivaldybės administracijoje korupcijos prevenciją, kontrolę ir veiklos koordinavimą vykdanti vyriausioji specialistė Virginija Juodžentienė, posėdžio sekretorė).
            2. Dėl Dovanų politikos. Šilalės rajono savivaldybės administracijos dovanų, gautų pagal tarptautinį protokolą ar tradicijas, taip pat prezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas, į pristatymą įtraukiant ir komisijos narius. (Pranešėjas: Šilalės rajono savivaldybės administracijoje korupcijos prevenciją, kontrolę ir veiklos koordinavimą vykdanti vyriausioji specialistė, posėdžio sekretorė Virginija Juodžentienė).
      3. Dėl Korupcijos pasireiškimo tikimybės-prielaida, kad tam tikri įstaigos veiklą veikiantys išoriniai ir/ar vidiniai ir/ar individualūs Rizikos veiksniai sudarys galimybes atsirasti korupcijai (kilti korupcijos rizikoms). Dėl korupcijos vertinimo įstaigą-pasirinktinai. (Pranešėjas: Antikorupcijos komisijos pirmininkė Raimundė Gečienė). 
[bookmark: _Hlk158031813]     4. Kiti klausimai.       
     Komisijos pirmininkė Raimundė Gečienė komisijos narius supažindino su darbotvarke. Bendru sutarimu posėdžio darbotvarkei buvo pritarta.
SVARSTYTA.  
            1. Dėl Antikorupcinio švietimo Šilalės rajono savivaldybės įstaigų vadovams. Siekimas ugdyti visuomenės dorovę, pilietiškumą ir nepakantumą korupcijai
[bookmark: _Hlk190267531]            Siūloma pritarti Dėl Antikorupcinio švietimo Šilalės rajono savivaldybės įstaigų vadovams, siekiant ugdyti visuomenės dorovę, pilietiškumą ir nepakantumą korupcijai. 
            NUTARTA.
Organizuoti susitikimą su profesore doc. Rita Toleikiene, kuri atvyks iš Šiaulių. Paskaitos tema: ,,Skaidrios ir atsakingos aplinkos kūrimas viešųjų pirkimų kontekste“. Paskirta data: 2026 m. balandžio 21 d. 10:00 val., Šilalės rajono savivaldybės Tarybos salė, J. Basanavičiaus g. 2-1, Šilalė. Profesorės pageidavimu/pasiūlymu, kad kuo daugiau dalyvautų švietimo sektoriaus vadovų/atstovų, gydymo įstaigų vadovų/darbuotojų, Šilalės rajono savivaldybės administracijos vadovai, darbuotojai. Paskaitos trukmė: 1,5 val. Kaina: 400 eurų, įskaitant ir kelionės išlaidas.
       Komisijos nariai apsvarstę bei išklausę kiekvieno nario nuomonės, bendru sutarimu pritarė Antikorupcinio švietimo organizavimui.
SVARSTYTA
           2. Dėl Dovanų politikos. Šilalės rajono savivaldybės administracijos dovanų, gautų pagal tarptautinį protokolą ar tradicijas, taip pat prezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas, į pristatymą įtraukiant ir komisijos narius. (Pranešėjas: Šilalės rajono savivaldybės administracijoje korupcijos prevenciją, kontrolę ir veiklos koordinavimą vykdanti vyriausioji specialistė Virginija Juodžentienė, posėdžio sekretorė). 
            Siūloma pritarti dėl Dovanų politikos, Šilalės rajono savivaldybės administracijos dovanų, gautų pagal tarptautinį protokolą ar tradicijas, taip pat prezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašui.
            NUTARTA.
            Komisijos nariai siūlė, kad kai bus sudaryta Administracijos Direktoriaus įsakymu nuolatinė komisija dėl dovanų, gautų pagal tarptautinį protokolą ar tradicijas, reprezentacijai skirtų dovanų vertinimo komisija, įsitrauktų aktyviai į antikorupcinę veiklą ir teiktų ataskaitą antikorupcijos komisijai apie nuveiktus darbus bei priimtus sprendimus, apie tai, ar apskritai buvo gauta tokių pranešimų. Ataskaita pateikti metų pabaigoje. Taip pat komisija pageidauja, kad prezentacija būtų patalpinta Šilalės rajono savivaldybės Korupcijos prevencijos puslapyje. Komisijos narių pageidavimu, kiekvienam nariui el. paštu bus išsiųsta prezentacija.
            Komisijos nariai apsvarstę bei išklausę kiekvieno nario nuomonės, bendru sutarimu pritarė Dovanų politikos tvarkos aprašui.
            SVARSTYTA.
            3. Dėl Korupcijos pasireiškimo tikimybės-prielaida, kad tam tikri įstaigos veiklą veikiantys išoriniai ir/ar vidiniai ir/ar individualūs Rizikos veiksniai sudarys galimybes atsirasti korupcijai (kilti korupcijos rizikoms). Dėl korupcijos vertinimo įstaigą-pasirinktinai. (Pranešėjas: Antikorupcijos komisijos pirmininkė Raimundė Gečienė).
           Siūloma pritarti Antikorupcijos komisijos pirmininkei Raimundei Gečienei dėl pasiūlymo domėtis, kaip yra vykdomi viešieji pirkimai seniūnijose, įstaigose, pasirinktinai.
           NUTARTA.
          Kyla klausimas ar yra atliekamas Savivaldybėje Antikorupcinis vertinimas, kai yra parengtas teisės aktų projektas?
          Komisijos sekretorė paaiškino, jog Antikorupcinį vertinimą atlieka Šilalės rajono savivaldybės administracijoje korupcijos prevenciją, kontrolę ir veiklos koordinavimą vykdanti vyriausioji specialistė Virginija Juodžentienė. Specialistė paaiškino kokia yra visa procedūra antikorupcinio vertinimo, kad parengta atikorupcinio vertinimo pažyma pridedama kaip teisės akto projekto lydimasis dokumentas ir yra paskelbiamas Lietuvos Respublikos Seimo teisės aktų informacinėje sistemoje TAIS.  Specialistė paaiškino dėl 2025 m. gruodžio 18 d. Lietuvos Respublikos STT Tarnybos korupcijos Rizikos analizės išvados dėl traktorių viešųjų pirkimų. STT pateikė Savivaldybei rekomendacinio pobūdžio pasiūlymus. Artimiausiu metu bus parengtas Teisės, personalo ir civilinės metrikacijos skyriaus atsakymas/raštas STT, taip pat šis raštas bus paviešintas.
           Antikorupcijos komisijos pirmininkė Raimundė Gečienė siūlo, kad Savivaldybėje Antikorupcijos komisija atliktų nuolatinę patikrą viešųjų pirkimų sektoriuje.  Pirmininkė kreipėsi į komisijos narius dėl galimo nuolatinio viešųjų pirkimų sektoriuje tikrinimo ir kitų įstaigų, organizacijų, taip pat tikrinimo.
           Komisijos narys Algirdas Meiženis teigia, kad galimai komisija gali viršyti savo kompetenciją, nes nario teigimu, viešieji pirkimai yra kontroliuojami Viešųjų pirkimų tarnybos. Reaguoti galima, kai yra jau gauti skundai, kitu atveju manau, kad viršysime savo ribas.
          Antikorupcijos komisijos pirmininkė Raimundė Gečienė teigia, kad Antikorupcijos nuostatuose yra nurodyta, jog komisija turi tokią teisę: tikrinti, analizuoti Savivaldybės ir jai pavaldžių įstaigų, įmonių, organizacijų viešųjų pirkimų dokumentus ir apie galimus korupcijos atvejus informuojti Merą, Savivaldybės tarybą, kompetetingas institucijas. Komisijos pirmininkas ir nariai turi teisę susipažinti su viešųjų pirkimų visa informacija. Mes prašysime Savivaldybės viešųjų pirkimų specialistų, kad pateiktų parengtą raštą dėl STT tarnybos korupcijos Rizikos analizės išvados. Dėl antikorupcinio vertinimo-įstaigose, įmonėse ir organizacijose, kurios pavaldžios Savivaldybei, turi būti už korupcoijos prevenciją atsakingi darbuotojai, jie sudarinėja veiklos planus, tai mes kaip komisija galime kreiptis ir pateikti savo pasiūlymus, kad įtrauktų ir mus į jų veiklos planą. 
        Komisijos nario Algirdo Meiženio teigimu, kiekviena įstaiga, įmonė ir organizacija atsakinga už korupciją teikia ataskaitą Lietuvos Respublikos STT tarnybai, tai kyla klausimas, ar teisingai pasielgtų komisija, jei kištųsi į jų darbą, atsakaitos mes galime paprašyti. Antikorupcijos komisija savo veiklos ataskaitą teikia tvirtinti Tarybai, o įstaigos ar tikrai teikia STT, reikia teikti užklausimą. Dėl veiklos plano patikslinimo, mes negalime savo iniciatyva pildyti, keisti ir pan., tai galima atlikti  teikdami Administracijos direktoriui dėl veiklos plano patikslinimo.
        Antikorupcijos komisijos pirmininkė Raimundė Gečienė siūlo patikslinti internetinę svetainę, ar joje pateikta visa informacija, ar asmuo teikiantis skundą ar pranešimą išliks konfidencialumas, turi būti užtikrinta asmens apsauga. Telefono numeris nurodytas teisingas, el. paštas nurodytas teisingas. Dėl prevencijų veiksmų plano-pasibaigus pusmečiui turime pateikti kokių veiksmų buvo imtasi, kas buvo atlikta, viską reikės pateikti, nes tai numatyta veiklos plane. Veiklos plano 17 punke numatyta, siūlyti žmogų tapti skaidrumo akademijos nariu, šiuo metu tokio asmens neturime, tačiau iki 2027 metų tikėtina, kad atsiras ir mes to punkto tikrai nepanaikinsime. Kitas posėdis numatomas kitame pusmetyje.
       Komisijos nariai apsvarstę bei išklausę kiekvieno nario nuomonės ir pasisakymo bendru sutarimu pritarė.
        Kiti klausimai.
        Kitų klausimų nebuvo.


      
Komisijos pirmininkė                                                                                                  Raimundė Gečienė

Posėdžio sekretorė                                                                                                  Virginija Juodžentienė
